cyanic-selkie/wikianc huggingface dataset:
ვალდო-ბალივიანის მუნიციპალიტეტი
ვალდო-ბალივიანის მუნიციპალიტეტი (Waldo Ballivián) — მუნიციპალიტეტი ბოლივიაში, ლა-პასის დეპარტამენტის პაკახესის პროვინციაში. 2010 წლის აღწერის მონაცემებით მოსახლეობა 1 996 ადამიანს შეადგენდა. ფართობი 122 კმ²-ია.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
ნანარი
ნანარი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხოფურის თემი), მდინარე ხოფურის (ცხენისწყლის მარცხენა შენაკადი) ხეობაში. ზღვის დონიდან 930 მეტრი, ლენტეხიდან 17 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 101 ადამიანი.
სქოლიო
კატეგორია:ლენტეხის მუნიციპალიტეტის სოფლები
ქვედა კვალითი
ქვედა კვალითი — სოფელი საქართველოში, იმერეთის მხარის ზესტაფონის მუნიციპალიტეტში (კვალითის თემი). მდებარეობს მდინარე ყვირილის მარცხენა მხარეს. ზღვის დონიდან 240 მეტრი, ზესტაფონიდან 4 კილომეტრი.
სოფელში არის საჯარო სკოლა. სოფელში შემორჩენილია XIX საუკუნის წმინდა გიორგის სახელობისა და ბარბარეს სახელობის ეკლესიები. სოფელში არის საექიმო ამბულატორია.
დემოგრაფია
2014 წლის აღწერის მონაცემებით სოფელში ცხოვრობს 2561 ადამიანი.
სქოლიო
კატეგორია:ზესტაფონის მუნიციპალიტეტის სოფლები
იდეალი
იდეალი (idealis;  — იდეა, პირველსახე) — წარმოსახული იდეალური სახე, რომელიც გამოხატავს ადამიანის, კლასების, სოციალური ჯგუფების, მთელი საზოგადოების მისწრაფებისა და მოქმედების უმაღლეს მიზანს, აგრეთვე ამა თუ იმ სფეროსა და მიმართებაში სრულქმნილ რაიმეს, რომელიც საზოგადოების ან ცალკეული ადამიანების მიერ ნიმუშად არის მიჩნეული.
ლიტერატურა
კატეგორია:ეთიკა კატეგორია:ფილოსოფიური ტერმინები
ჰერმან ებინგჰაუსი
ჰერმან ებინგჰაუსი (Hermann Ebbinghaus; დ. 24 იანვარი, 1850 — გ. 26 თებერვალი, 1909) — გამოჩენილი გერმანელი ფსიქოლოგი. მან პირველმა დაიწყო მეხსიერების პროცესების ექსპერიმენტული შესწავლა, შეიმუშავა კვლევის ისეთი მეთოდი, რომელშიც თვითდაკვირვება არ იყო გათვალისწინებული. მის მიერ დადგენილი კანონზომიერებები ფსიქოლოგიის კლასიკად ითვლება. ვუნდტი იყო ასოციაციონისტი, რადგან ფსიქიკურ მოვლენებს ის იგებდა იმ ელემენტთა კავშირად, რომელსაც მათი ხშირი განმეორება იწვევს.
მოღვაწეობა
1879 წელს ჰერმან ებინგჰაუსმა დაიწყო უაზრო მარცვლების მეთოდით მეხსიერების ექსპერიმენტული კვლევა, სადაც თავად იყო ცდის პირიც და ცდის ხელმძღვანელიც. იგი ძირითადად იკვლევდა ვერბალური მასალის დასწავლის კანონზომიერებებს. 1885 წელს მან გამოსცა ეპოქალური მნიშვნელობის წიგნი მეხსიერების შესახებ და ამავე წელს ის მიიღეს ბერლინის უნივერსიტეტში პროფესორად. ბერლინში მან 1890 წელს დააფუძნა „ფსიქოლოგიისა და გრძნობის ორგანოთა ფიზიოლოგიის ჟურნალი“. 1897 წელს ებინჰაუსმა შეიმუშავა ე. წ. დაუსრულებელი წინადადებების მეთოდი მოსწავლეთა გონებრივი უნარების გასაზომად. 1902 წელს მან გამოსცა სახელმძღვანელო ფსიქოლოგიის საფუძვლები. მისი ბოლო ნაშრომი გამოვიდა 1908 წელს. 1909 წელს კი, 60 წლის ასაკში ებინჰაუსი გარდაიცვალა ფილტვების ანთებით.
უაზრო მარცვლების შედგენა
ჰერმან ებინგჰაუსმა მეხსიერების საზომ ერთეულად გამოიყენა უაზრო მარცვლები, რადგან შინაარსის მქონე ვერბალური ან არავერბალური მასალის გამოყენება ართულებს მეხსიერების შესწავლას, ვინაიდან ის ყოველთვის უკავშირდება ჩვენს ინდივიდუალურ წარსულ გამოცდილებას, ობიექტური გაზომვისთვის კი აუცილებელია, რომ მასალა ყველასთვის ერთნაირად დამახსოვრებადი იყოს. უაზრო მარცვლები კი ისე იყო შედგენილი, რომ აზრიან სიტყვასთან ასოციაცია არ გამოეწვია. ებინჰაუსმა შეიმუშავა 2300 მარცვალი (ორი თანხმოვანი და შუაში ხმოვანი), დაყო მწკრივებად, თითოეულ მწკრივსჰი მოათავსა 8-12 ასეთი მარცვალი. მწკრივების შედგენისას ყურადღება ექცეოდა, რომ ერთმანეთის გვერდით მდებარე მარცვლებში არ გამეორებულიყო ერთნაირი ასოები, რაიმე აზრიანი სიტყვა.
სქოლიო
კატეგორია:გერმანელი ფსიქოლოგები კატეგორია:დაბადებული 1850 კატეგორია:გარდაცვლილი 1909
პიშინის აფეთქება
პიშინის აფეთქება მოხდა 2009 წლის 18 ოქტომბერს ირანში. თვითმკვლელმა ტერორისტმა თავი აიფეთქა დეტონირებული ფეთქებადი ნივთიერებებით სამხრეთ-აღმოსავლეთ ირანის ქალაქ პიშინში, სისტანი და ბელუჯისტანის პროვინციაში. აფეთქებამ იმსხვერპლა 43 ადამიანი, მათ შორის რამდენიმე გამოჩენილი ისლამური რევოლუციის მეურვეების არმიის წევრი მეთაური. დაშავდა დაახლოებით 150 ადამიანი. თავდასხმაზე პასუხისმგებლობა აიღო სუნიტურმა მეამბოხე ორგანიზაციამ Jundallah-მა.
ბალბოა (პანამა)
ბალბოა (Balboa) — ქალაქ პანამის უბანი, რომელიც მდებარეობს წყნარი ოკეანის სანაპიროზე, პანამის არხის შესასვლელთან.
ქალაქი ბალბოა დაარსებულია ამერიკის შეერთებული შტატების მიერ, პანამის არხის მშენებლობის დროს. მას სახელი ეწოდა ესპანელი კონკისტადორის ვასკო ნუნიეს დე ბალბოას პატივსაცემად, ის იყო პირველი ევროპელი რომელსაც მიეწერება წყნარი ოკეანის აღმოჩენა. სახელი პანამის არხის ზონის ხელმძღვანელობას შესთავაზე პერუს ელჩმა პანამაში.
ლიტერატურა
For historical perspective see:
სქოლიო
კატეგორია:პანამის არხი
სიონის წყალსაცავის ტაძარი
thumb|350|ტაძარი ეთნოგრაფიულ მუზეუმში სიონის წყალსაცავის ტაძარი — ბაზილიკური ტიპის ადრეფეოდალური ძეგლი, მდებარეობდა უჯარმის ჩრდილო-დასავლეთით, მდინარე ივრის მარცხენა ნაპირას, იქ სადაც ახლა სიონის წყალსაცავია. აღნიშნული ძეგლი 1948 წელში იქნა აღმოაჩენილი, რომელიც შემდგომ 1951 წლის ივლისში გაითხარა. მოგვიანებით კი თბილისის ხალხური ყოფისა და ხუროთმოძღვრების მუზეუმში მოხდა მისი გადმოტანა.
ძეგლი წარმოადგენს საკმაოდ დიდი ზომის ბაზილიკური ტიპის შენობას. ბაზილიკის სამივე ნავს საერთო, ორკალათიანი კრამიტით დახურული სახურავი ჰქონია, რომელსაც ეკვროდა აღმოსავლეთის ფასადზე გამოშვერილი ხუთწახნაგოვანი აფსიდის დამოუკიდებელი საბურავი. შენობა, რომლის კედლები მსხვილი, კარგად გათლილი შირიმის ქვის წესიერი რიგითაა ნაგები, გარედან რამდენადმე სიმძიმის შთაბეჭდილებას ტოვებს, მაგრამ მისი ფართო, ჰაერით სავსე, მზრუნველობით დამუშავებული და შემკული შიდა სივრცე ხალისიანი და მიმზიდველია. კამარათა საბჯენი თაღები ეყრდნობა მონოლითურ მრგვალ სვეტებს, რომლებიც ანაწევრებენ შიდა სივრცეს. ყველა თაღი და შესასვლელი ნალისებური მოხაზულობისაა. განსაკუთრებით საზეიმო იერს ატარებს საკურთხეველის კონქის მკაფიოდ გამოყვანილი ნალისებური თაღი. ტაძარი იშვიათი სიუხვითაა მორთული: გეომეტრიული და მცენარული ჩუქურთმით შემკულია სვეტების თავების ყველა მხარე; თაღის იმპოსტზე გამოსახულია სხვადასხვა ცხოველები და მცენარეები; შესასვლელთა არქიტრავებსა და საპირეებზე ორიგინალური ჩუქურთმოვანი კომპოზიციებია, მშვენივრად შესრულებული ვაზის ფოთლებითა და მტევნებით.
შენობის კონსტრუქციული და სამშენებლო ხერხები და დეკორატიული მორთულობა საზღვრავს ძეგლის აშენების თარიღს, რომლის მიხედვით იგი ფეოდალური პერიოდის ქართული ხუროთმოძღვრების ერთ-ერთ ადრეული ძეგლს წარმოადგენს.
ქვის აკლდამა
აკლდამა წარმოადგენს მართკუთხედს (3,70 x 3,44 მ.), რომლის ფართობი 12,73 მ²-ია. იატაკი დიდი ხელოვნებითაა მოგებული, შირიმის ქვის სხვადასხვა ზომის თლილი კვადრებით. სამი კედელი ყრუა. აღმოსავლეთის კედელში შესასვლელია მოწყობილი. კედლები მხოლოდ შიგნიდანაა მოპირკეთებული, შირიმის ქვის სუფთად თლილი კვადრებით. კვადრების ზომა სხვადასხვაა. წყობის ნაკერების ჰორიზონტალობა არ არის დაცული. აკლდამის საპირე ქვების თლისა და წყობის ხასიათის ძალიან უახლოვდება მთავარი ტაძრის საპირე ქვებისას, რაც მიმანიშნებელია იმისა რომ თარიღები აკლდამისა და ტაძრის აშენებისა დაშორებული არ უნდა იყოს.
აკლდამის საკანი გადახურულია სხვადასხვა ზომის თლილი ქვით ნაწყობი ცილინდრული კამარით. გაწმენდისას კამარები ორ ადგილას ჩანგრეული აღმოჩნდა (სავარაუდოდ გაქურდვის მიზეზით). კამარა შეკრულია სულ 25 რიგისაგან. თითოეული რიგის სიგანე საშუალოდ 20 სმ. ტოლია.
აკლდამაში შესასვლელი აღმოსავლეთი მხრიდანაა. დრომოსი წარმოადგენს 2 მეტრისა და 70 სმ-ის სიგანის კორიდორს. მის ფარგლებში 6 საფეხურია აკლდამაში ჩასასვლელად. დრომოსის ნაწილი გადახურულია ცილინდრული კამარით, შესასვლელი კი არქიტრავის ქვით.
1966 წლის აპრილის თვეში დასრულდა აღნიშნული ძეგლის ახლანდელ გიორგი ჩიტაიას სახელობის ქართული ხალხური ხუროთმოძღვრებისა და ყოფის სახელმწიფო მუზეუმში გადმოტანის პროცესი. ძეგლის ახალ ადგილზე აღდგენაში დიდი წვლილი შეიტანეს სპეციალური სამეცნიერო-სარესტავრაციო სახელოსნოს ოსტატმა ვალერიან ვაჭარიძემ და ქვისმთლელთა ბრიგადირმა მიხეილ ბოგუშევმა.
ლიტერატურა
კატეგორია:თიანეთის მუნიციპალიტეტის ტაძრები
ნიკოლოზ სანოძე
ნიკოლოზ სანოძე (დ. 23 მაისი, 1962, ხონი) — ქართველი იურისტი, პოლიტიკოსი.
1987 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი 1987 წელს, 1997 წელს ქუთაისის ჰუმანიტარული და სამართლის ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი (ხონის მაჟორიტარი).
რესურსები ინტერნეტში
კატეგორია:დაბადებული 23 მაისი კატეგორია:დაბადებული 1962 კატეგორია:საქართველოს IV მოწვევის პარლამენტის წევრები
ფრენსის შტერნჰაგენი
მინიატიურა
ფრენსის შტერნჰაგენი (Frances Sternhagen; დ. 13 იანვარი, 1930, ვაშინგტონი, ვაშინგტონი, აშშ) — ამერიკელი კინო-, ტელე- და თეატრის მსახიობი. მოღვაწეობს 1950-იანი წლებიდან. ითვლება ერთ-ერთი ყველაზე წარმატებულ ხანდაზმულ მსახიობად ნიუ-იორკის სცენაზე.
რესურსები ინტერნეტში
კატეგორია:დაბადებული 13 იანვარი კატეგორია:დაბადებული 1930 კატეგორია:ამერიკელი მსახიობები კატეგორია:ამერიკელი თეატრის მსახიობები კატეგორია:ამერიკელი ტელემსახიობები კატეგორია:სექსი დიდ ქალაქში კატეგორია:XX საუკუნის ამერიკელი ქალი მსახიობები
კან-ავიდი
კან-ავიდი (ოფიციალურად კან-ავიდის მუნიციპალიტეტი;Lungsod sa Can-avid; Bayan ng Can-avid) ― მეოთხე კლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 21 682 ადამიანს შეადგენს. მოიცავს 28 ბარანგაის.
სქოლიო
კატეგორია:აღმოსავლეთ სამარის მუნიციპალიტეტები
ზედა ჭარნალი
ზედა ჭარნალი — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, ჭარნალის თემში. მდებარეობს მდინარე ჭოროხის მარცხენა მხარეს. 2014 წლის აღწერის მონაცემებით სოფელში ცხოვრობს 686 კაცი.
სქოლიო
კატეგორია:ხელვაჩაურის მუნიციპალიტეტის სოფლები
სერიული მკვლელი
სერიული მკვლელი — პიროვნება, რომელსაც აქვს ჩადენილი სამი ან მეტი ადამიანის მკვლელობა 30 დღეზე მეტი პერიოდის განმავლობაში. მკვლელობის მოტივაცია ძირითადად დაფუძვნებულია ფსიქოლოგიური თვითდაკმაყოფილებისთვის. ხშირად სექსუალური ელემენტებია ჩართული მკვლელობაში. მკვლელმა შეიძლება ჩაიდინოს ერთმანეთთად დაკავშირებული მკვლელობები, მაგალითად რასის, შეხედულების, სქესისა და წლოვანების მიხედვით.
სერიული მკვლელის ინგლისური ტერმინი (ინგლ. serial killer) უბრალოდ მიეწერა ყოფილ FBI–ის სპეციალურ აგენტ რობერტ რესიერის 1970–იან წლებში
რესურსები ინტერნეტში
კატეგორია:დანაშაული
იაკოს მუნიციპალიტეტი
იაკოს მუნიციპალიტეტი (Yaco) — მუნიციპალიტეტი ბოლივიაში, ლა-პასის დეპარტამენტის ლოიასის პროვინციაში. 2010 წლის აღწერის მონაცემებით მოსახლეობა 9 178 ადამიანს შეადგენდა. ფართობი 592 კმ²-ია.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
The Pink Floyd and Syd Barrett Story
2006 წლის გამოცემის DVD დისკში შეტანილია სრული ინტერვიუები, მონტაჟის გარეშე. 2006 წლის გამოცემის პირველი დისკი ეძღვნება BBC-ზე გასულ დოკუმენტურ ფილმს (2001). პირველ დისკზე გამოქვეყნებულია სრული ინტერვიუ როჯერ უოტერსთან. თავდაპირველ გამოცემებში ეს ინტერვიუ 10 წუთიანია, აქ კი 55 წუთს შეადგენს. მეორე დისკზე წარმოდგენილია ვრცელი ინტერვიუები დევიდ გილმორთან (36 წთ), ნიკ მეისონთან (28 წთ), რიჩარდ რაიტთან (26 წთ) და რობინ ჰიჩკოკთან (20 წთ). აქვე არის ქრონოლოგია, დისკოგრაფია და სხვა მასალები.
ჯონ ეჯინტონის მიერ გადაღებული მასალა მოიცავს ინტერვიუს ჯგუფის ოთხივე ძირითად წევრთან და ასევე ბობ კლოუზთან, რომელმაც პინკ ფლოიდი 1965 წელს დატოვა.
რესურსები ინტერნეტში
კატეგორია:პინკ ფლოიდის ფილმები კატეგორია:დოკუმენტური ფილმები კატეგორია:2001 წლის ფილმები
ფესვები (ფილმი)
სცენარი
ერთ დღესაც იგი ხვდება ძველ ქართველ მეგობარს — მევიოლინეს რომელიც რამდენიმე ათეული წლის წინ საფრანგეთში გაიცნო, რომელიც დანანებით ეუბნება რომ ისინი მოწყდნენ თავიანთ ფესვებს და რიტორიკულად ეკითხება „შენი შვილები ლაპარაკობენ ქართულად“? აღნიშნულმა მწარე რეალობამ უბიძგა ფილმის მთავარ გმირს, შვილიშვილისათვის ესწავლებინა ქართული ენა, კულტურა, ისტორია და ადათ-წესები. სიკვდილის წინ იგი ეუბნება შვილიშვილს: „გახსოვდეს, ხის სიმაღლე მიწის ზევიდან კი არ იზომება, არამედ ფესვებიდან. შენი ფესვები იქ არის — საქართველოში“.
ფილმის სიუჟეტი ვითარდება გზად პარიზიდან საქართველომდე. შვილიშვილს მოაქვს ბაბუას ფერფლი და უყვება აღნიშნულ ისტორიას თანამგზავრს. ფილმის კულმინაცია შემდეგში მდგომარეობს: მაშინ როცა უკვე 60-ზე მეტი წელია ბაბუას საქართველოდან გამგზავრებიდან გასული და შვილიშვილს არც კი ჰგონია თუ ვინმეს ახსოვს მისი პაპა, თავსხმა წვიმაში მატარებლის სადგურზე მთელი სოფელია შეკრებილი და ელოდება მას.
რესურსები ინტერნეტში
კატეგორია:1987 წლის ქართული ფილმები კატეგორია:გუგული მგელაძის ფილმები
ნაგადაკი
ნაგადაკი (Нуғаҙаҡ) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 14 ადამიანი. რაიონულ ცენტრ თოლბაზიდან დაშორებულია 30 კილომეტრით. უახლოესი რკინიგზის სადგურია ტიუკუნი, რომელიც დაშორებულია 3 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (40 %).
სქოლიო
კატეგორია:აურგაზის რაიონის სოფლები
ჟაშქვა
ჟაშქვა — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, პიპილეთის თემში, მდებარეობს რაჭის ქედის ჩრდილოეთ კალთაზე. ზღვის დონიდან 1220 მეტრზე, ქალაქ ონიდან დაშორებულია 9 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 34 ადამიანი.
სქოლიო
კატეგორია:ონის მუნიციპალიტეტის სოფლები
ედუარდ ჰაიდ კლარენდონი
ედუარდ ჰაიდ კლარენდონი (დ. 18 თებერვალი, 1609, დანტონი — გ. 9 დეკემბერი, 1674, რუანი) — ინგლისელი სახელმწიფო მოღვაწე, ისტორიკოსი, გრაფი. რევოლუციის დროს იყო როიალისტური ოპოზიციის ერთ-ერთი ლიდერი. 1646 წელს წავიდა ემიგრაციაში. სტიუარტების რესტავრაციის შემდეგ იყო ჩარლზ II-ის ლორდ-კანცლერი. კლარენდონის რეაქციულმა საშინაო პოლიტიკამ დიდი უკმაყოფილება გამოიწვია და ჩარლზ II იძულებული გახდა 1667 წელს ის გადაეყენებინა. სახელმწიფო ღალატში დადანაშულებული კლარენდონი ემიგრაციაში წავიდა. მისი მთავარი შრომაა „ამბოხების და სამოქალაქო ომების ისტორია ინგლისში“ (ტ 1-3, 1704), რომელიც წარმოადგენს პამფლტეს ინგლისის რევოლუციასა და მის მოღვაწეებზე.
რესურსები ინტერნეტში
კატეგორია:დაბადებული 1609 კატეგორია:დაბადებული 18 თებერვალი კატეგორია:გარდაცვლილი 9 დეკემბერი კატეგორია:გარდაცვლილი 1674 კატეგორია:XVII საუკუნის ევროპელები კატეგორია:ინგლისელი ისტორიკოსები კატეგორია:ლონდონის სამეფო საზოგადოების წევრები კატეგორია:ბაკალავრი-რაინდები
პინკ ფლოიდი: კედელი
„პინკ ფლოიდი: კედელი“ (Pink Floyd — The Wall) — 1982 წლის ფილმი, რომელიც გადაღებულია რეჟისორ ალან პარკერის მიერ და ეფუძნება ჯგუფ პინკ ფლოიდის ალბომის The Wall სიუჟეტს. იგი გადაღებული იქნა პინკ ფლოიდის ვოკალისტისა და ბასისტის, როჯერ უოტერსის სცენარის მიხედვით.
ფილმი სავსეა მეტაფორებით და მდიდარია ვიზუალურად და მუსიკალურად. მასში შეტანილი დიალოგების რაოდენობა საკმაოდ მცირეა, უფრო მეტად მოქმედება აგებულია პინკ ფლოიდის მუსიკაზე. მიუხედავად იმისა, რომ ფილმს აქვს საკუთარი სიუჟეტი, იგი უფრო მეტად განიხილება, როგორც მუსიკალური ვიდეო, ვიდრე მოქმედებითი ფილმი.
ფილმში მთლიანობაში შეტანილია ჯერალდ სკარფის, პოლიტიკური კარიკატურისტის მიერ შექმნილი ანიმაციური ეპიზოდების 15 წამი. მათი ნაწილი შეიცავს ისტორიას გერმანელების მიერ ინგლისში ყუმბარების ჩამოგდებაზე.
სიუჟეტი
პინკი, ფილმის მთავარი პერსონაჟი, არის როკ-ვარსკვლავი, რომელსაც დეპრესიული განწყობა ახასიათებს. თავდაპირველად იგი ნაჩვენებია სასტუმროს დანგრეულ ნომერში. პირველ სცენებში ჩანს, რომ მისი მამა დაიღუპა მეორე მსოფლიო ომში.
წარმოშობა და გადაღება
1980-1981 წლების კონცერტების პერიოდში როჯერ უოტერსი ფიქრობდა ფილმის გადაღებაზე და აპირებდა ჯერალდ სკარფის ანიმაციური სეგმენტების გამოყენებას. ამ პოლიტიკურმა კარიკატურისტმა უკვე შექმნა The Wall-ის ვიზუალური მხარე. მაგრამ ალბომის წარმატების მიუხედავად, EMI თვლიდა, რომ ფილმი უკვე ზედმეტი ფუფუნება იქნებოდა. უდიდესი ზეწოლა საკითხზე „გადავიღოთ თუ არა“ მოახდინა რეჟისორ ალან პარკერის გამოჩენამ. იმ დროისთვის იგი უკვე განთქმული იყო ფილმებით „ბაგსი მელოუნი“ (1976) და „შუაღამის ექსპრესი“ (1978). ბობ მერსერმა EMI-დან მას გადასცა უოტერსის ტელეფონის ნომერი.
პარკერმა როჯერს შესთავაზა ეკრანიზაციის შექმნაში თანაპროდიუსერობა, ხოლო რეჟისორის სკამი ქორეოგრაფ მაიკლ სირეზინს დაუთმო, რასაც დაერთო სკარფის მონაწილეობაც. 1981 წლის თებერვალში პარკერმა და სირეზინმა ჯგუფის შოუ დორტმუნდში საკუთარი თვალით იხილეს და გაოგნებულები იყვნენ. ამან ხელი შეუწყო მათი წარმოდგენების ჩამოყალიბებას, იმის თაობაზე, თუ რა იყო უოტერსის ორიგინალური ჩანაფიქრი. ეს უკანასკნელი კი პარალელურად იჯდა და კითხულობდა მარტივ სახელმძღვანელოს სცენარების წერის შესახებ. სკარფთან ერთად უოტერსი განმარტოვდა სტუდიაში, იმუშავა 39 გვერდიანი საავტორო სცენარის ჩამოყალიბებასა და კადრირებაზე. ყველაფერი დაიბეჭდა სპეციალური წიგნის სახით, რათა მიეზიდა ინვესტორების ინტერესები.
სკარფმა თავის ილუსტრაციებზე პერსონაჟ პინკის ვიზუალური მხარის შემუშავებისას გაითვალისწინა ის, რომ ნაწარმოები საკმაოდ პირადული იყო და პინკიც გამოიყურებოდა, როგორც როჯერი. მაგრამ როგორც გადაღებების დროს აღმოჩნდა, უოტერსი ვერ ასრულებდა ამ როლს. ამიტომ აუცილებელი იყო სხვა და ბევრად უფრო ქარიზმატული ტიპაჟის შერჩევა. ამ ეტაპზე პარკერი შემთხვევით წააწყდა ბობ გელდოფისა და მისი ჯგუფის The Boomtown Rats გამოსვლების ჩანაწერებს. კოლექტივი იმ პერიოდში წარმატების პიკზე იმყოფებოდა და გელდოფმა რეჟისორი ყველანაირად მოხიბლა.
ისევე როგორც პანკისა და პოსტ-პანკის ტალღის თაობის ბევრი სხვა წარმომადგენელი, გელდოფიც პინკ ფლოიდს ზედმეტად „გაბერილ და ძველებურ“ კოლექტივად თვლიდა. ამიტომ „საკუთარ გონებაში ფაშისტად ქცეული როკ-ვარსკვლავის ამბავი“ მისთვის ოდნავ სასაცილოც იყო. მაგრამ თავდაპირველ წუწუნს მოჰყვა ის, რომ გელდოფმა თავი იგრძნო, როგორც საკუთარ სახლში და როლიც მოირგო.
სხვადასხვა მიზეზის და ფილმის საბოლოო ხანგრძლივობის გამო, სიმღერების რაღაც ნაწილი ამოიღეს. აგრეთვე შეიცვალა მათი თანმიმდევრობა, თუმცა, როგორც ეტყობა, უოტერსთან შეთანხმებულად - რათა მისი ნაშრომის მთლიანი სახე არ დარღვეულიყო. გადაღებისას არაერთ პრობლემას ჰქონდა ადგილი. კოლექტივი პირველმა სირეზინმა დატოვა, მას შემდეგ, რაც როლები გადანაწილდა, პროდიუსერის სახით პროექტს ალან მარშალი მოევლინა, ხოლო სკარფის როლი შემოიფარგლა დიზაინით. პარკერმა ყველაფერი საკუთარ ხელში აიღო, როგორც კი დაინახა, რომ უოტერსი წინააღმდეგობებით სავსე პიროვნება იყო.
პარკერის თქმით, ბრიტანულმა კინოსამყარომ მოსალოდნელი მოვლენა, „ნაწილებად დაშლილი ფილმის, ყოველგვარი დიალოგების გარეშე“ გამოჩენა ცივად მიიღო. EMI კვლავ წუწუნებდა, რომ ამ ფილმის დაფინანსების სურვილი არ გააჩნია. კვლავ გავარვარებულ ტაფაზე მჯდარმა პარკერმა მიმართა MGM-ს, თუმცა ცდილობდა, პროექტისთვის „ბრიტანული სახე“ შეენარჩუნებინა. თავად პინკ ფლოიდის მხარე ამ შემთხვევაში ფილმს 12 მილიონი აშშ დოლარით აფინანსებდა.
სულიერი და ფინანსური შესაძლებლობების ასეთი ხარჯვის შემდეგ უოტერსი ბუნებრივად, საკმაოდ ფრთხილად ექცეოდა ყველაფერს, რაც მას უკავშირდებოდა. მაგრამ რეჟისორის თქმით, მასთან საერთოდ ენის მოძებნა შეუძლებელი გახდა. ორივე შემოქმედი მიეჩვია დასახულის მიღწევას. ერთ-ერთ ეტაპზე როჯერმა, ალანის თხოვნით, ერთი კვირით დატოვა პროექტი.
გადაღებების პირველმა დღემ მშვიდად ჩაიარა, თუმცა მსხვერპლს მაინც ჰქონდა ადგილი - იმ სცენის დროს, როდესაც კატა გარბის და ვერ იჭერს მტრედს. საბოლოო შედეგის მისაღწევად ძალაუნებურად გაანადგურეს დაახლოებით 25 მტრედი. სხვა სეგმენტები გადაიღეს ცნობილ ლონდონურ სტუდიაში Pinewood. საგანგებოდ აშენდა სასტუმროს ოთახი, საცურაო აუზი ფეშენებელურ სასტუმროში, ხოლო სპეციალური მონტაჟით მოხდა ლოს-ანჯელესის ხედების ინტეგრირება.
მომზადდა გიგანტური კედელიც, რომელიც სპეციალურად აშენდა და უნდა გაენადგურებინათ ზარბაზნიდან, რომელიც ადრე ჯეიმზ ბონდის ფილმების სერიის ერთ-ერთ ნაწილში მოხვდა. გელდოფის აზრით, გარემო ისეთი იყო, რომ „საკუთარი ეგოთი დანაღმულ მინდორ-ველს მოგაგონებდათ“. ბობს რაც შეეხება, მან არ მიაქცია ყურადღება სკარფისა და უოტერსის კამათს და ენდობოდა მხოლოდ პარკერს. მაგრამ ხანდახან ეჭვით ივსებოდა - მაგალითად, იმ სცენის გადაღებისას, სადაც წყალი აუზში სისხლად იქცევა - და არა მხოლოდ იმიტომ, რომ გელდოფს სისხლის მიმართ ფობია ჰქონდა. პარკერი, უცნობი მიზეზით, ფიქრობდა, რომ მას ცურვა არ შეეძლო, ამიტომ სასწრაფოდ იპოვეს გამჭვირვალე კონტეინერი, რომელიც გამოიყენებოდა „სუპერმენის“ ფილმების გადაღებისას. საგულისხმოა, რომ ბობს ეს დამხმარე ატრიბუტი არ მოეწონა და იგი შეცვალეს იმავე ფილმის გმირის, სუპერ-გოგონას კონტეინერით. მასზე დაწოლილმა გელდოფმა განასახიერა უკიდურეს აგონიაში მყოფი პინკი.
მოგვიანებით გელდოფმა საკუთარ კონცერტებზე „Arnold Layne“-ის შესრულება სცდა, მაგრამ ფილმისთვის სიმღერების ჩაწერაზე უარს ამბობდა. ფილმის ორი პრაქტიკულად ცენტრალური ნომერია „In the Flesh“ და „In the Flesh?“, სადაც თხრობა მიმდინარეობს პინკის პოზიციიდან. ამ ნომრების ჩაწერა მიმდინარეობდა დევიდ გილმორის შინაურ სტუდიაში. გელდოფმა იმპროვიზაცია დაიწყო და ნეოფაშისტური მანიფესტისთვის ჩაიწერა გამოკვეთილი ირლანდიური აქცენტი. გილმორი და ჯეიმზ გათრი, რომლებიც ამ ჩაწერას ხელმძღვანელობდნენ, შეშინებულები უსმენდნენ, თუ როგორც განასახიერებდა იგი ტიპურ „ირლანდიელ სოფლელ ლოთს“. მაგრამ საბოლოოდ, იდეალური ვარიანტი შეარჩიეს და სწორედ იგი გამოიყენეს ფილმის ორივე სეგმენტში.
ფილმში ამ ნომერს ბობი ასრულებს რეალური სკინჰედების წინაშე - ეს იყო გაერთიანება Tilbury Skins, სამხრეთ ლონდონიდან. სკარფის მიერ შემუშავებული უნიფორმა, ჯვარედინად წარმოდგენილი ჩაქუჩებისგან შედგენილი ლოგოტიპით იმდენად მიმზიდველი აღმოჩნდა, რომ ნამდვილი ნეო-ფაშისტები არარეალური ფორმის ტარებას არც სხვა დროს ერიდებოდნენ. „Run Like Hell“-ის ეპიზოდის გადაღებას კინაღამ შეეწირა ერთ-ერთი ადამიანი. მაგრამ სცენა, როდესაც თავგაპარსულები უმკლავდებიან შავკანიან მოსახლეს, იმდენად რეალისტური აღმოჩნდა, რომ მონტაჟისას დიდი ნაწილი ამოჭრეს.
ამოიჭრა სხვა მასალაც. მონტაჟზე მუშაობდა ჯერი ჰემბლინგი. ამ ეტაპზე როჯერმა აქტიურ მუშაობას ზურგი შეაქცია და მთავარ შემქმნელებს შორის ურთიერთობები კვლავ დაიძაბა. პარკერის თქმით, მაშინ ფილმი უკვე „მის საკუთრებად იქცა, მაგრამ დაბრუნდა როჯერი, რომელსაც სურდა მისი თავიდან ბოლომდე მითვისება“. ალანი იძულებული გახდა, საკუთარი თავისთვის უარი ეთქვა, იმ მოტივაციით, რომ ეს თანამშრომლობა იყო.
უკანასკნელ ეტაპზე პინკ ფლოიდის მოქმედმა ნაწილმა, გილმორისა და უოტერსის სახით, მიიღო ფილმის ხმოვანი ნაწილის ჩანაწერი და იმუშავა მასზე საკუთარი სიმღერების დადებაზე. ორიგინალურ ალბომთან შედარებით, სიმღერების ნაწილი შეცვლილია, ნაწილი კი მთლიანად ამოღებულია.
23 მაისს ფილმის პრემიერა კანის კინოფესტივალზე გაიმართა. მსოფლიო კინოპრემიერა 1982 წლის 14 ივლისს, ლონდონში გაიმართა. ბილეთის ფასი 30-დან 50 გირვანქა სტერლინგამდე მერყეობდა (შემოსავალი საქველმოქმედო ფონდში გადაირიცხა). მოვლენას დაესწრნენ გელდოფი, პარკერი, სკარფი, როკ-შემსრულებლები, პიტ ტაუნსენდის და სტინგის სახით, ასევე პინკ ფლოიდის სამი მუსიკოსიც. რიჩარდ რაიტი ამ დროისთვის არსად ჩანდა და ნიკ მეისონი ჯგუფის სახელით თავს იმართლებდა, თითქოს იგი სადღაც ისვენებდა. სინამდვილეში, რაიტი მეუღლეს, ჯულიეტს გაშორდა და სადღაც როდოსის კუნძულზე ცხოვრობდა. იგი თითქმის არ მუშაობდა და ინგლისშიც იშვიათად ჩნდებოდა.
კოლორადო (მრავალმნიშვნელოვანი)
კოლორადო შეიძლება აღნიშნავდეს:
პინკ ფლოიდი: კედელი
DVD-ზე გამოცემა
ოფიციალურად DVD-ზე ფილმი მხოლოდ ორჯერ არის გამოცემული.
პირველია (2000 წელს გამოცემული) DVD დისკი გარეკანით, რომელზეც სკარფის ანიმირებული გმირი მთელ სივრცეზეა გადაშლილი.
DVD დისკში შეტანილია როგორც დოკუმენტური მასალა ფილმის შექმნაზე, ასევე ფოტოგალერეებიც, ხოლო სპეციალურ გამოცემას დაემატა „Hey You“-ს ამოჭრილი ვიდეოც. ცნობილია, რომ მიმდინარეობს მუშაობა ფილმის Blu-Ray ფორმატში გამოცემაზე, თუმცა გამოსვლის თარიღი დაგეგმილი არ არის.
ლინ კოენი
ლინ კოენი (Lynn Cohen; დ. 10 აგვისტო, 1933, კანზას-სითი, მისური, აშშ) — ამერიკელი მსახიობი. ყველაზე უკეთ ცნობილია მის მიერ განსახიერებული მაგდას როლისთვის HBO-ს ტელესერიალში „სექსი დიდ ქალაქში“.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი ტელემსახიობები კატეგორია:სექსი დიდ ქალაქში კატეგორია:დაბადებული 1933 კატეგორია:დაბადებული 10 აგვისტო კატეგორია:XX საუკუნის ამერიკელი ქალი მსახიობები
ქვედა კლდეეთი
ქვედა კლდეეთი — სოფელი საქართველოში, იმერეთის მხარის ზესტაფონის მუნიციპალიტეტში (კლდეეთის თემი). მდებარეობს მდინარე აჯამურის (ყვირილის მარცხენა შენაკადი) ხეობაში. ზღვის დონიდან 320 მეტრი, ზესტაფონიდან 4 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 525 ადამიანი.
სქოლიო
კატეგორია:ზესტაფონის მუნიციპალიტეტის სოფლები
პირაღმა მდინარე
„პირაღმა მდინარე“ (La Rivière à l'envers) — ფრანგი მწერლის — ჟან კლოდ მურლევას რომანი. გამოცემულია ორ ტომად: „ტომეკი“ (2000) და „ჰანაჰი“ (2001). წიგნი არის საბავშვო ლიტერატურის ბესტსელერი. წიგნი მეოცნებე ფრანგი ბიჭუნას — ტომეკის ისტორიას მოგვითხრობს, რომლის ცხოვრებაშიც საოცრებები ხდება. საბავშვო რომანი „პირაღმა მდინარე“ 16 ლიტერატურული პრემიის ლაურეატია: დამწყებ მკითხველთა პრემია (ბეგლი, 2001), მკითხველთა პრემია (ასკის ვიენევი, 2001), ბელფორის კოლეჯების პრემია და სხვა. ბოლოს კი ჩაინა-თაიმს-დეილის პრემია საუკეთესო საყმაწვილო წიგნი (ტაივანი 2006). „ტომეკი“ ფრანგულიდან თარგმნა გიორგი ეკიზაშვილმა, ხოლო „ჰანაჰი“ ნატა ბალავაძემ.
სქოლიო
კატეგორია:2000 წლის ლიტერატურული ნაწარმოებები კატეგორია:ფრანგული ლიტერატურა
კულტურული აღმშენებლობა
„კულტურული აღმშენებლობა“ — საქართველოს სსრ განათლებისა სახალხო კომისარიატის ყოველთვიური პედაგოგიური ჟურნალი. გამოდიოდა 1930-1931 წლებში თბილისში, იყო ჟურნალ „ახალ სკოლისაკენ“ გაგრძელება. 1922 წლიდან ჟურნალი გამოდიოდა ახალი პროგრამითა და სახელწოდებით „კომუნისტური აღზრდისათვის“, გამომცემელი — სარედაქციო კოლეგია, სულ გამოიცა 1930 №№ 5, 6, 7-8, 9, 10-11 12. 1931 №№ 1-2, 3, 4,5, 6-7, 8-9, 10-11.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
პენინის ალპები
პენინის ალპები (Alpi Pennine; Walliser Alpen) — ქედების სისტემა დასავლეთ ალპებში, იტალიასა და შვეიცარიაში, მონბლანის აღმოსავლეთით. ვრცელდება დიდი სენ-ბერნარისა და სიმპლონის უღელტეხილებს შორის. ჩრდილოეთით წყდება მდინარე რონას ხეობასთან, სამხრეთით მდინარე დორა-ბალტეას სიახლოვეს. სიგრძე დაახლოებით 100 კმ. ყველაზე მაღალი მწვერვალის სიმაღლეა 4634 მ (დიუფურის პიკი). სხვა მწვერვალებიდან აღსანიშნავია: დომი (4545 მ), მატერჰორნი (4477 მ), ვაისჰორნი (4506 მ), დან-ბლანში (4356 მ), გრან-კომბენი (4314 მ), რიმპფიშჰორნი (4199 მ), ობერ-გაბელჰორნი (4063 მ), ლაგინჰორნი (4010 მ). მყინვარების უმეტესობა თავმოყრილია ჩრდილოეთ კალთებზე; აღსანიშნავია გორნერის მყინვარი.
უმთავრესად აგებულია გნაისებითა და ფიქლებით. პენინის ალპები ერთ-ერთი ყველაზე მაღალი და ძნელად მისადგომი რაიონია ალპებში. კლასიკურადაა გამოხატული მთის მყინვარული ლანდშაფტი. 2800-3000 მ-ზე დაბლა სუბალპური და ალპური მდელოებია, 2200-2300 მ ქვემოთ შემოსილია ტყით. განვითარებულია ტურიზმი, ალპინიზმი და სამთო-სათხილამური სპორტი.
რესურსები ინტერნეტში
კატეგორია:ალპების ქედები კატეგორია:იტალიის ქედები კატეგორია:შვეიცარიის ქედები
სისტანი
სისტანი, ანტიკურ ხანაში ცნობილი იყო როგორც საკესტანი ( - საკების მიწა) — ისტორიულ-გეოგრაფიული რეგიონი დღევანდელი აღმოსავლეთი ირანის (სისტანი და ბელუჯისტანის ოსტანი) და სამხრეთი ავღანეთის (ნიმრუზის პროვინცია, ჰელმანდის პროვინცია, ყანდაარის პროვინცია) ტერიტორიაზე. რეგიონი ძირითადად უდაბნოს წარმოადგენს, რომელსაც ავღანეთის უდიდესი მდინარე ჰელმანდი კვეთს და ტბა ხამუნში ჩაედინება, რომელიც ამ ორი ქვეყნის საზღვრის ნაწილს წარმოადგენს.
ეტიმოლოგია
სისტანის სახელი მომდინაეობს საკესტანიდან, რაც საკების მიწას ნიშნავს. საკები იყოვნენ სკვითური ტომი, რომლებიც ძველი წელთაღრიცხვის 2-1 სააუკუნეებში მიგრირდნენ ირანის მთიანეთსა და ინდის ხეობაში, სადაც მათ ინდო-სკვითების სამეფო შექმნეს. ბუნდაჰიშნსა და ზოროასტრიზმის შუა-სპარსულზე დაწერილ ტექსტებში რეგიონს სეიანსიჰი ეწოდება. არაბთა მიერ ირანის დაპყრობის შემდეგ სიჯისტანი/სისტანი ეწოდება.
ძველ-სპარსულად რეგიონს საკების გამოჩენამდე ზარანკა (წყლის მიწა) ერქვა. ეს ძველი ფორმა ასევე ავღანეთის ნიმრუზის პროვინციის დედაქალაქის ზარანჯის სახელის ფუძეა.
ენციკლოპედია ირანიკას განმარტებით: რეგიონის და მისი მოსახლეობის დასახელება პირელად ძველ-სპარსულში დარიოს I-ის ბეჰისთუნის წარწერაში ჩნდება როგორც ზ-რ-კ. ეს დასახელება ასახულია: ელამურ ენაში (სირ-რა-ან-ქა), აქადურ ენში (ზა-რა-ან-გა), ეგვიპტურ ენაში (სრნგ ან სრნკ).
შაჰნამეში სისტანად ასევე მოიხსენება ზაბულისტანი, დღევანდელი ავღანეთის აღმოსავლეთი ნაწილი. ფერდოუსის ეპოსში ზაბულისტანი აღწერილია როგორც მითოლოგიური გმირის როსტამის სამშობლო.
ადრეული ისტორია
პრეისტორიულ ხანაში, ჯიროფტული კულტურა მოიცავდა სისტანის და დღევანდელი ქერმანის ოსტანის ტერიტორიებს (სავარაუდოდ ძველი წელთაღრიცხვის 3 ათასწლეულამდე). ამ კულტურის შეხაებ ცნობილი გახდა შაჰრი-სუჰტეს გათხრების შედეგად.
შემდგომ ტერიტორია არიელებმა (ინდო-არიელები და ირანელი ხალხები) დაიკავეს. საბოლოოდ არაქოზიად ცნობილი სამეფო ჩამოყალიბდა. ძვ. წ. აღ. 550 წელს არაქოზია აქემენიანთა იმპერიამ დაიპყრო. დაჰან-ი გოლემანის არქეოლოგიური ძეგლი იყო დიდი აქამენიდური ცენტრი. ძვ. წ. აღ. IV საუკუნეში ალექსანდრე მაკედონელმა აქამენიდთა იმპერიის დაპყრობისას ამ ტერიტორიაზე, შექმნა ალექსანდრია არაქოსია (დღევანდელი ყანდაარი)
ალექსანდრეს სიკვდილის შემდეგ რეგიონი სელევკიდების სახელმწიფოს დაექვემდებარა. ძვ. წ. 180 წელს სისტანი გადავიდა ბერძნულ-ბაქტრიული სამეფოს ხელში, ძვ. წ. 20-10 წლებში რეგიონის ლიდერი იყო ინდო-ირანელი მეფე გონდოფარესი.
II საუკუნის შუა პერიოდიდან ტერიტორია გადადის საკების ხელში (საიდანაც მომდინარეობს მისი დღევანდელი სახელი). III საუკუნიდან ხდება სასანიანების ვასალი, ხოლო V საუკუნეში ეფთალიტების მმართველობაში გადავიდა და 640-იანებში რაშიდუნების ხალიფატმა დაიპყრო.
სასანიანების პერიოდი
240 წელს შაპურ I-ის დროს ჩმოყალიბდა ცალკე პროვინცია - საკასტანად. პროვინციის დედაქალაქი იყო ანტიკური ზარანჯი, რომელიც შაპურ I-ის მამამ არდაშირ I (224–242) აღადგინა. შაპურის შვილი ნარსე პირველი იყო ვინც პროვინციის მმართველად დაინიშნა და 271 წლამდე ამრთავდა. 281 წელს ის თავისი ბიძაშვილის ბაჰრამ II-ის წინააღმდეგ აჯანყდა, მის ძირითად დასაყრდენ საკები წარმოადგენდნენ. ბაჰრამ II-მ 283 წელს შეძლო აჯანყების ჩახშობა და მისი შვილი ბაჰრამ III დანიშნა ახალ მმართველად.
ისლამური დაპყრობა
640-იანების შუა პერიოდში, რაბების მიერ ირანის დაპყრობის დროს, ირანის უკანასკნელი სასანიდი მეფე იეზდიგერდ III საკესტანში გაიქცა, სადაც ადგილობრივი მმართვეი აპარვიზი მას დაეხმარა.
650-იანებში აბდ-ალაჰ იბნ ამირმა საკესტანის დასამორჩილებლად მაჯუში-იბნ-მასუდის ხელმძღვანელობით გააგზავნა ჯარი, რომლებმაც მძიმე მარცხი განიცადეს და უკანდახევა მოუწიათ.
1 წლის შემდეგ აბდ-ალაჰმა გააგზავნა ახალ ჯარი, რაბი-იბნ-ზიად ალ-ჰარითის წინამძღოლობით. გადამწყვეტი ბრძოლა აიმართა დედაქალაქ ზარანჯთან, სადაც რეგიონის მმართველი აპარვიზი დამარცხდა. მშვიდობის სანაცვლოდ აპარვიზს მძიმე გადასახადი დაეკისრა რაც 1000 მონა ბიჭს და 1000 ოქროს ჭურჭელს შეადგენდა.
სქოლიო
კატეგორია:ისტორიული რეგიონები კატეგორია:კულტურული რეგიონები კატეგორია:შაჰნამე კატეგორია:ზოროასტრიზმი
ბელგიური სამზარეულო
მინი|282x282პქ|ბელგიური ვაფლი bბელგიური სამზარეულო (Cuisine belge, Belgische keuken) — ტრადიციული ბელგიური კერძების ერთობლიობა, რომელთაგან განსაკუთრებით ცნობილია შოკოლადი, ვაფლი, ფრი და ლუდი. ბელგიურზე განსაკუთრებით დიდი გავლენა აქვს ფრანგულ სამზარეულოს, რის გამოც აქ ხშირად ვხვდებით ფრანგულ კერძებსა და ინგრედიენტებს.
ისტორია
ვინაიდან ბელგია, როგორც სახელმწიფო საკმაოდ გვიან, 1830 წელს შეიქმნა, მისი კულინარია ძალიან ჰგავს მეზობელი ქვეყნების, კერძოდ კი საფრანგეთისას და ნიდერლანდებისას. მიუხედავად ამისა, ბელგიურმა გასტრონომიამ მოახერხა შეექმნა საკუთარი, განსხვავებული კერძები. მართალია, იგი მდიდარია სუპებითა და ხორცის კერძებით, თუმცა ბელგიური სამზარეულო დღეისათვის მსოფლიოში ძირითადად მაინც საკონდიტრო ნაწარმით, უფრო კონკრეტულად კი შოკოლადისა და ბელგიური ვაფლითაა სახელგანთქმული.
აპეტაიზერები
ბელგიური აპეტაიზერებიდან ყველაზე ცნობილია ჟამბონ დ’არდენი, რომლის ფესვებიც საფრანგეთიდან მოდის და რომელიც მზადდება ველური ტახის ხორცისაგან დამზადებული შებოლილი ლორისა და პატესაგან, რაც არდენის რეგიონის ერთ-ერთი ყველაზე გავრცელებული კერძია. კიდევ ერთი აპეტაიზერია ლიეჟური ლუიკსის სალათი, რომლის ინგრედიენტებიცაა: კარტოფილი, მწვანე ლობიო, ბეკონი, ხახვი და ნიორი. ასეთივე ტიპის კერძია გარნელკროკეტენი, რომელიც ტრადიციული ბელგიური საჭმელია და მზადდება ჩვეულებრივი კროკეტის სახით, უბრალოდ ემატება ლიმონი და მოთუშული ოხრახუში. მინი|293x293პქ|ბელგიური სოსისების დახლი საშობაო ბაზრობაზე, ბრიუსელი
ძირითადი კერძები
მულე-ფრიტი არის ბელგიის ეროვნული კერძი, რომელიც ასევე პოპულარულია საფრანგეთის ჩრდილოურ რეგიონებში. იგი მზადდება ხახვთან ერთად გამომცხვარი მოლუსკებითა და კარტოფილი ფრით. ასევე ცნობილი ძირითადი კერძია კარბონად-ფლამანდი, რომელიც მზადდება საქონლის ხორცის ლუდთან ან წითელ ღვინოსთან ერთად მოშუშვითა შემდეგ მდოგვის დამატებით. სხვების მსგავსად, ამ კერძის ფესვებიც ფრანგულია და ხშირად მას ფრანგულ „ბურგუნდიულ ჩაშუშულთან“ აიგივებენ. მარცხნივ|მინი|209x209პქ|ვირთევზა და სტოემპი ქალაქ გენტსა და მის მიდამოებში ერთობ პოპულარულია კერძი „ვატერზოდი“, რომელიც არის ქათმის ან თევზის ხორცით მომზადებული წვნიანი, რომელშიც ურევენ ნაღებს, კვერცხსა და სხვადასხვა ჩახეხილ ბოსტნეულს. ბრიუსელში განსაკუთრებული პოპულარობით სარგებლობს ქათამი კარტოფილის ფრითა და ვაშლის სოუსით. აქ ასევე გავრცელებულია ლუდში მოშუშული კურდღლის ხორცი.
ბელგიური სამზარეულოდან აღსანიშნავია ტუნას სალათი, რომელიც კეთდება ახალი ატმების, ტუნასა და მაიონეზის არევით. საკმაოდ რთულად მოსამზადებელი კერძია „სტოემპი“, რომელიც მზადდება კარტოფილის, ან სხვა რომელიმე მყარი ბოსტნეულის გამოყენებით ნაღებთან, ბეკონთან, ხახვთან, სანელებლებთან, კვერცხის გულსა და მწვანილებთან ერთად.
დესერტები
მინი|229x229პქ|ბელგიური ვაფლი მარწყვით ბელგიური დესერტებიდან ყველაზე ცნობილი მაინც ვაფლია. თავად ბელგიელები სამი სახის ვაფლს ამზადებენ: ლიეჟური ვაფლი, ბრიუსელური ვაფლი და სიროპის ვაფლი (იგი ასევე ფართოდაა გავრცელებული ნიდერლანდებში). ვაფლს ხშირად მიირთმევენ კრემთან და სხვადასხვა ტკბილ ხილთან ერთად. აღასნიშნავია, რომ ბელგიური ვაფლი მთელს მსოფლიოში დიდი პოპულარობით სარგებლობს, განსაკუთრებით კი აშშ-ში.
ბელგიაში ასევე ცნობილი დესერტია „ოლიებოლენი“, ტკბილი გამომცხვარი ბურთები, რომელსაც ნიდერლანდური ფესვები აქვს და ძირითადად დღესასწაულებზე მზადდება. ქალაქ ვერვიეს ადგილობრივ დესერტად მიიჩნევა ღვეზელი, რომლის ბაზასაც ბრინჯის პუდინგი წარმოადგენს. მარცხნივ|მინი|287x287პქ|ბელგიური პრალინები ოქტომბრის დღესასწაულისას ლიეჟსა და ანტვერპენში ამზადებენ სპეციალურ დესერტს, სახელად ლაკემენს, რომლის ცომიც მზადდება ხორბლის ფქვილისაგან, შემდეგ ემატება შაქარი და ტკბილი სიროპი, მის მოსართავად კი იყენებენ ფლერდორანჟს.
შოკოლადი
მსოფლიოში შოკოლადის წარმოებაში საკმაოდ დიდი ხანია, რაც მონოპოლია ბელგიას უკავია. აქ იწარმოება შოკოლადის პროდუქტის 2,000-მდე სახეობა. ბელგიელებმა შოკოლადის წარმოება 1635 წლიდან დაიწყეს, ჯერ კიდევ მაშინ, როცა მისი პროვინციები ესპანეთის იმპერიას ექვემდებარებოდა. სწორედ ესპანური კოლონიებიდან შეაღწია ბელგიაში შოკოლადმა. XVIII საუკუნეში ბელგიელ არისტოკრატებში შოკოლადი განსაკუთრებით პოპულარული გახდა. შტატჰალტერ შარლ ალექსანდრე ლოთარინგიელის (იგი იყო იმპერატრიცა მარია ტერეზიას სიძე და მაზლი, რაც საქმეს აადვილებდა) დროს დაიწყო ბელგიური შოკოლადის ექსპორტი ჰაბსბურგთა უზარმაზარ მონარქიაში. აქ განსაკუთრებული პოპულარობით ცხელი შოკოლადი სარგებლობდა. XX საუკუნიდან ბელგიას საშუალება მიეცა, რომ დაპყრობილი კონგოდან კაკაოს უზარმაზარი პროდუქცია გაეტანა. დღეისათვის ყოველწლიურად ბელგიას 172,000 ტონა შოკოლადი გააქვს ექსპორტზე მთელს მსოფლიოში.
ბელგიურმა შოკოლადმა საერთაშორისო აღიარება 1884 წლიდან დაიმსახურა და დღემდე ინარჩუნებს. სულ მალე მათ შოკოლადისათვის სხვადასხვა ცხოველისა და ფიგურის ფორმის მიცემა დაიწყეს, რამაც მისი საექსპორტო ფასი კიდევ უფრო გაზარდა და უფრო მოთხოვნადიც გახდა. დღეისათვის ყველაზე ცნობილი ბელგიური შოკოლადის ბრენდებია: Côte d'Or (დაარსდა 1870 წელს), Leonidas (დაარსდა 1913 წელს), Guylian (დაარსდა 1958 წელს) და Neuhaus (დაარსდა 1857 წელს).
ლიტერატურა
*
ჰიტოცუბაშის უნივერსიტეტი
ჰიტოცუბაშის უნივერსიტეტი (一橋大学, Hitotsubashi daigaku) ― ეროვნული უნივერსიტეტი ტოკიოში, იაპონიაში. უნივერსიტეტის კამპუსები მდებარეობს კუნიტაჩიში, კოდაირასა და ჩიიოდაში. შედის იაპონიის მთავრობის მიერ შემუშვებული ეროვნული უნივერსიტეტების სიაში. ჰიტოცუბაშის უნივერსიტეტი შედარებით მცირე საგანმანათლბელო ინსტიტუტია და მხოლოდ სოციალურ მეცნიერებებში სპეციალიზდება.
უნივერსიტეტი 1875 წელს მორი არინორიმ დააარსა. ჰიტოცუბაშის უნივერსიტეტი იაპონიის ერთ-ერთი მოწინავე უნივერსიტეტია. წამყვან უნივერსიტეტად მიიჩნევა ეკონომიკისა და კომერციის სფეროში. 2011 წელს Mines ParisTe-ის უნივერსიტეტების მსოფლიო პროფესიულ რეიტინგში უნივერსიტეტი 25-ე ადგილზე დაასახელეს.
ჰიტოცუბაშის უნივერსიტეტს ახლო ურთიერთობები აქვს ზღვისიქითა ტერიტორიებთან. საერთაშორისო გაცვლითი პროგრამების ფარგლებში 83 უნივერსიტეტისა და კვლევითი ინსტიტუტის 600-მდე საერთაშორისო სტუდენტი და 450-მდე მკვლევარია ჩართული ჰიტოცუბაშის უნივერსიტეტის სასწავლო პროცესში, მათ შორის: ჩიკაგოს უნივერსიტეტიდან, ოქსფორდის უნივერსიტეტიდან და კალიფორნიის უნივერსიტეტიდან.
უნივერსიტეტის სიმბოლო შთაგონებულია რომაული მითოლოგიის ღმერთით, მერკურით.
ისტორია
ჰიტოცუბაშის უნივერსიტეტი 1875 წელს დააარსა არინორი მორიმ. თავდაპირველად მას ბიზნეს საწვრთნელი ინსტიტუტი (商法講習所, Shōhō Kōshujo) ეწოდებოდა, სადაც ბიზნესმენებს წვრთნიდნენ იაპონიის მოდერნიზაციისთვის. უკანასკნელმა სიოგუნმა, ტოკუგავა იოშინობუმ, გადადგომამდე 1860-იან წლებში ეიიჩი შიბუსავა გაგზავნა ევროპაში მოწინავე საბანკო და ეკონომიკური სისტემების შესასწავლად, რათა უკან დაბრუნების შემდეგ იაპონიის მოდერნიზებაში მიეღო მონაწილეობა. შიბუსავას (რომელიც თანამედროვე იაპონური ეკონომიკის მამად ითვლება), ტაკაში მასუდასა და სხვა გავლენიანი პიროვნებების მხარდაჭერით სკოლა მნიშვნელოვნად გაფართოვდა.
1884 წელს ინსტიტუტი იაპონიის სოფლის მეურნეობისა და კომერციის სამინისტროს ზედამხედველობის ქვეშ ეროვნულ სკოლად გამოცხადდა და ტოკიოს კომერციული სკოლა (東京商業学校|, Tokyo Shōgyō Gakkō) ეწოდა. 1885 წელს სკოლა იაპონიის განათლების, მეცნიერებისა და კულტურის კონტროლის ქვეშ გადავიდა და ტოკიოს უცხო ენების სკოლაც შეუერთდა. სკოლა ჰიტოტსუბაშის რაიონში გადავიდა, საიმპერიო სასახლის მახლობლად. 1887 წელს ტოკიოს კომერციულ სკოლას უმაღლესი კომერციული სკოლა ეწოდა. ორი წლის შემდეგ უცხო ენათა განათლების აფილირებული ინსტიტუტები დაარსდა.
1902 წელს კანსაის რეგიონში კიდევ ერთი სკოლის (ამჟამად კობეს უნივერსიტეტი) დაარსების შემდეგ სკოლას ტოკიოს უმაღლესი კომერციული სკოლა. 1920 წელს სკოლას სახელი კიდევ ერთხელ შეეცვალა და ტოკიოს კომერციის უნივერსიტეტი ეწოდა. 1927 წელს უნივერსიტეტი დღევანდელ ადგილას, კუნიტაჩისა და კოდაირაში გადავიდა.
1944 წელს იაპონიის განათლების, მეცნიერებისა და კულტურის სამინისტროს ბრძანებით უნივერსიტეტს ტოკიოს მრეწვლეობის კოლეჯი ეწოდა, თუმცა 1947 წელს კვლავ ძველი სახელი დაუბრუნდა. 1949 წელს ახალი სისტემის მიღების შემდეგ ჰიტოცუბაშის უნივერსიტეტი ეწოდა. 1951 წელს სამართლისა და სოციალურ მეცნიერებათა ფაკულტეტი სამართლის და სოციალურ მეცნიერებათა ფაკულტეტებად გაიყო. 1996 წელს დაარსდა ენისა და საზოგადოების სკოლა, 1998 წელს ― საერთაშორისო კორპორატული სტრატეგიის სკოლა, 2004 წელს ― სამართლის სკოლა, ხოლო 2005 წელს ― საერთაშორისო და საჯარო პოლიტიკის სკოლა.
ფაკულტეტები და სკოლები
უნივერსიტეტში კომერციის, ეკონომიკის, სამართლისა და სოციალურ მეცნიერებათა საბაკალავრო პროგრამები ხორციელდება. საბაკალავრო და სამაგისტრო სკოლებში ფუნქციონირებს: კომერციის (108 სამაგისტრო, 30 სადოქტორო), ეკონომიკა (70 სამაგისტრო, 30 სადოქტორო), სამართალი (15 სამაგისტრო, 26 სადოქტორო), სოციალურ მეცნიერებათა (87 სამაგისტრო, 44 სადოქტორო), ენა და საზოგადოება (49 სამაგისტრო, 21 სადოქტორო), საერთაშორისო კორპორატიული სტრატეგია, საერთაშორისო და საჯარო პოლიტიკა (55).
კვლევითი ინსტიტუტები და ცენტრები
უნივერსიტეტის კვლევითი ინსტიტუტებია: ეკონომიკური კვლევების ინსტიტუტი (სოციალურ მეცნიერებათა სტატისტიკისა და ინფორმაციის კვლევითი ცენტრი, ეკონომიკურ ინსტიტუტთა ცენტრი, თაობათშორისი კვლევების ცენტრი ), უმაღლესი განათლები კვლევისა და განვითარების ცენტრი, საინფორმაციო და კომუნიკაციების ტექნოლოგიის ცენტრი, სტუდენტთა გაცვლითი ცენტრი, საერთაშორისო ერთობლივი კვლევითი ცენტრი, ინოვაციური კვლევების ინსტიტუტი და ისტორიული სოციალური მეცნიერების ლიტერატურის ცენტრი.
რეიტინგი
ჰიტოცუბაშის უნივერსიტეტი იაპონიის პრესტიჟულ უნივერსიტეტად ითვლება. იგი სოციალურ მეცნიერბებშია სპეციალიზებული, თუმცა ისეთი ცნობილი არ არის, როგორც ტოკიოს უნივერსიტეტი ან კიოტოს უნივერსიტეტი. რადგანაც უნივერსიტეტს მხოლოდ სოციალურ მეცნიერებათა დეპარტამენტები აქვს, ხშირად რეიტინგებში ნაკლებადაა დაფასებული, მაგრამ რეპუტაცია ძალიან მაღალი აქვს.
QS-ის უნივერსიტეტების მსოფლიო რეიტინგში ჰიტოცუბაშის უნივერსიტეტმა 2005-2009 წლებში 314-ე, 314-ე, 420-ე, 378-ე და 365-ე ადგილი დაიკავა. 2007-2010 წლებში სოციალურ მეცნიერებათა რეიტინგში უნივერსიტეტმა 114-ე, 101-ე, 99-ე და 178-ე ადგილი დაიკავა.
სქოლიო
კატეგორია:ჰიტოცუბაშის უნივერსიტეტი კატეგორია:1875 წელს დაარსებული საგანმანათლებლო დაწესებულებები კატეგორია:იაპონიის ეროვნული უნივერსიტეტები
ჩემი საუკუნე
ჩემი საუკუნე – ნობელიანტი მწერლის, გიუნტერ გრასის ეპოქალური რომანი. რომანი დაიწერა 1999 წელს და მასში ცნობილი გერმანელი მწერალი მთელ საუკუნეს ატევს და 1900-დან 2000 წლამდე გერმანიის ცხოვრებას აგვიწერს. გიუნტერ გრასის მიერ ლიტერატურაში გაცხადებული ასწლეული უაღრესად საინტერესოა და ის არა მხოლოდ მხატვრული ლიტერატურის მოყვარულებს დააინტერესებს.
კატეგორია:1999 წლის რომანები კატეგორია:გიუნტერ გრასის ნაწარმოებები კატეგორია:გერმანული რომანები
იანაკაჩის მუნიციპალიტეტი
იანაკაჩის მუნიციპალიტეტი (Yanacachi) — მუნიციპალიტეტი ბოლივიაში, ლა-პასის დეპარტამენტის სუდ-იუნგასის პროვინციაში. 2010 წლის აღწერის მონაცემებით მოსახლეობა 4 267 ადამიანს შეადგენდა. ფართობი 572 კმ²-ია.
რცხმელური
რცხმელური — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში, თემის ცენტრი (სოფლები: გვიმბრალა, ლაღარვაში, ნაღომარი, ყვედრეში). მდინარე ცხენისწყლის მარჯვენა ნაპირზე, ცაგერ–ლენტეხის საავტომობილო გზაზე. ზღვის დონიდან 520 მეტრი, ლენტეხიდან 18 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 232 ადამიანი.
სქოლიო
კატეგორია:ლენტეხის მუნიციპალიტეტის სოფლები
ავთანდილ საყვარელიძე (ბიზნესმენი)
ავთანდილ საყვარელიძე (დ. 21 თებერვალი, 1960, ბაღდათი) — ქართველი ბიზნესმენი, ინჟინერი.
1983 წელს დაამთავრა ნოვოსიბირსკის ელექტროტექნიკური ინსტიტუტის ელექტრონული ტექნიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (თბილისის გლდანის მაჟორიტარი).
რესურსები ინტერნეტში
კატეგორია:დაბადებული 21 თებერვალი კატეგორია:დაბადებული 1960 კატეგორია:საქართველოს IV მოწვევის პარლამენტის წევრები ავთანდილ
სლესა
სლესა — ისტორიული სოფელი სამხრეთ საქართველოში, ახლანდელი სოფელ აწყურის (ახალციხის მუნიციპალიტეტი) აღმოსვლეთით, მდინარე მტკვრის მარცხენა ნაპირზე. მესხეთის ქედის სამხრეთ-აღმოსავლეთ პერიფერიაზე მდებარეობს შუა საუკუნეების სლესის ციხე. სოფელი სლესა მოხსენიებულია „გურჯისტანის ვილაიეთის დიდ დავთარში“ (XVI საუკუნე).
ლიტერატურა
კატეგორია:ახალციხის მუნიციპალიტეტის ისტორიული სოფლები
კლიმატის ცვლილების სამთავრობათშორისო ექსპერტთა ჯგუფი
კლიმატის ცვლილების სამთავრობათშორისო ექსპერტთა ჯგუფი (The Intergovernmental Panel on Climate Change; IPCC) დაარსდა 1988 წელს გაერთიანებული ერების ორი ორგანიზაციის — მსოფლიო მეტეოროლოგიური ორგანიზაციისა და გაეროს გარემოს დაცვის პროგრამის მიერ ადამიანთა ზეგავლენით მომხდარი კლიმატის ცვლილების რისკის შესასწავლად. 2002 წლიდან ჯგუფს ხელმძღვანელობს რაჯენდრა პაჩაური.
ორგანიზაცია არ ატარებს კვლევებს და მონიტორინგს კლიმატზე ან მასთან დაკავშირებულ რომელიმე ფენომენზე. ამ ორგანიზაციის ერთ-ერთი მთავარი საქმიანობა გაეროს კლიმატის ცვლილებაზე ჩარჩო კონვენციის შესრულებასთან დაკავშირებულ საკითხებზე სპეციალური ანგარიშების გამოქვეყნებაა. ორგანიზაცია საკუთარი შეფასებას ძირითადად სამეცნიერო ლიტერატურაში ექსპერტთა მიერ გადამოწმებულ და გამოქვეყნებულ მონაცემებს ეყრდნობა.
2007 წელს ჯგუფი დაჯილდოვდა ნობელის მშვიდობის პრემიით ალბერტ გორთან ერთად.
ჩირიკის პროვინცია
ჩირიკი (Provincia de Chiriquí) – პროვინცია პანამაში, მდებარეობს ქვეყნის სამხრეთ-დასავლეთ ნაწილში. ფართობი — 6 490 კმ². მოსახლეობა — 416 873 კაცი (2010). ადმინისტრაციული ცენტრი — დავიდი. პროვინცია დაყოფილია 13 ოლქად.
სქოლიო
კატეგორია:პანამის პროვინციები
კაფკა: შეცნობის წლები
კაფკა: შეცნობის წლები არის რაინერ შტახის წიგნი, რომელიც ეძღვნება დიდი ეგზისტენციალისტის – ფრანც კაფკას ცხოვრების მძიმე და, ამავდროულად, საინტერესო წლებს. აღნიშნულ გამოცემაში, კაფკას ცხოვრების ბოლო – 1916-1924 წლებია აღნიშნული. მწერლის აზრით, სწორედ იმ პერიოდმა – სხვადასხვაგვარმა სირთულეებმა, კრიზისმა, ავადმყოფობამ და წარუმატებლობამ შეაძლებინა ფრანც კაფკას შეეცნო სამყარო, საკუთარი თავი და შეექმნა დიდი ლიტერატურა.
კატეგორია:ლიტერატურული ნაწარმოებები
კულტურული ფენა
კულტურული ფენა — არქეოლოგიაში, ადამიანის ცხოვრების კვალის შემცველი მიწის ფენის სახელწოდება. კულტურული ფენის სისქე სხვადასხვა (რამდენიმე სმ-იდან 30-35 მ-მდე), რაც განაპირობებულია აღნიშნულ ადგილას ადამიანის ცხოვრების ან მოქმედების ინტენსივეობითა და ხანგრძლივობით. კულტურული ფენაში აღმოჩენილი ნივთიერი ძეგლები გამოიყენება კაცობრიობის წარსულის შესასწავლად.
ლიტერატურა
კატეგორია:არქეოლოგია
გაგარინის სტარტი
მინი|250პქ|სოიუზ ტმა-3-ის გაშვება გაგარინის სტარტი (Гагаринский старт) — სასტარტო-გამშვები პოლიგონი ბაიკონურის კოსმოდრომზე, ყაზახეთი, რომელსაც საბჭოთა კოსმოსური პროგრამისთვის იყენებდნენ და რუსეთის ფედერალური კოსმოსური სააგენტოს მიერ იმართება 1991 წლიდან. უწინ მას „№1-ლ მოედანს“ უწოდებდნენ („Площадка №1“), ხოლო იური გაგარინის წარმატებული გაფრენის შემდეგ, მას ამ კოსმონავტის სახელი დაარქვეს.
რესურსები ინტერნეტში
კატეგორია:ბაიკონურის კოსმოდრომი კატეგორია:სარაკეტო გამშვები პუნქტები
ჰანიბალ ლექტერი
thumb|220px|ენტონი ჰოპკინზი ჰანიბალ ლეკტერის როლში
პირველი ფილმი „ხალხზე მონადირე“ იყო დაფუძნებული ნოველა წითელ დრაკონზე. ფილმში ლექტერის როლი ითამაშა ბრაიან კოქსმა. 2002 წელს, ფილმის მეორე ადაპტაცია, რომელსაც ნოველის თავდაპირველი სახელი – „წითელი დრაკონი“ ერქვა, ლექტერის როლი ითამაშა ენტონი ჰოპკინზმა, რომელსაც მანამდე ეს როლი ნათამაშები ჰქონდა „კრავთა დუმილსა“ და „ჰანიბალში“. 1991 წელს, ჰოპკინზმა მოიგო კინოაკადემიის ჯილდო მისი შესრულებისათვის, მიუხედავად იმისა, რომ იგი მხოლოდ 16 წუთით გამოჩნდა ეკრანზე. 2003 წელს, ჰანიბალ ლექტერი (ჰოპკინზის განსახიერებით) ამერიკის კინოინსტიტუტმა დაასახელა ყველაზე სამახსოვრო ბოროტმოქმედად ფილმების ისტორიაში.
ნოვოტროიცკოე (აურგაზის რაიონი)
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (100 %).
სქოლიო
კატეგორია:აურგაზის რაიონის სოფლები
დოლორესი (აღმოსავლეთი სამარი)
დოლორესი (ოფიციალურად დოლორესის მუნიციპალიტეტი;Lungsod sa Dolores; Bayan ng Dolores) ― მესამე კლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 44 626 ადამიანს შეადგენს. მოიცავს 46 ბარანგაის.
სქოლიო
კატეგორია:აღმოსავლეთ სამარის მუნიციპალიტეტები
ინაქოსი
ინაქოსი (Ίναχος) — მდინარე სამხრეთ საბერძნეთში, პელოპონესის ნახევარკუნძულზე. სათავე აქვს არგოლისიდან დასავლეთით მდებარე მთებში. სიგრძე 37 კმ. ერთვის ეგეოსის ზღვის არგოლიკოსის ყურეს.
ლიტერატურა
კატეგორია:საბერძნეთის მდინარეები
ამადეუსი (ფილმი)
ამადეუსი  (Amadeus) — მილოშ ფორმანის ფილმი, რომელიც 1984 წელს გამოვიდა ეკრანებზე. ფილმი გადაღებულია 1979 წელს გამოცემული ამავე სახელწოდების პიესის მიხედვით, რომელიც, თავის მხრივ, ალექსანდრე პუშკინის პიესის „მოცარტი და სალიერის“ ვარიაციაა. ფილმი ასახავს კომპიზიტორების, ვოლფგანგ ამადეუს მოცარტისა და ანტონიო სალიერის ურთიერთობას.
ჯილდოები
ფილმი წარდგენილი იყო 53 სხვადასხვა ჯილდოზე და მათგან 40 მოიპოვა.
ოსკარი
ოქროს გლობუსი
BAFTA
სეზარი
რესურსები ინტერნეტში
კატეგორია:ამერიკული ფილმები კატეგორია:1984 წლის ფილმები კატეგორია:ინგლისურენოვანი ფილმები კატეგორია:მილოშ ფორმანის ფილმები კატეგორია:დრამატული ფილმები კატეგორია:პიესებზე დაფუძნებული ფილმები კატეგორია:აშშ-ის ფილმების ეროვნული რეესტრის ფილმები
აბი (მრავალმნიშვნელოვანი)
საკუთარი სახელი აბი შეიძლება აღნიშნავდეს: